OzLabs/hebrew-wiki-articles huggingface dataset:
האגדה של דריזט

האגדה של דריזט או אגדת דריזט (באנגלית: The Legend of Drizzt) היא סדרת ספרי פנטזיה מאת ר. א. סלבטורה, שהחלה להיכתב בשנת 1988, ונכון לשנת 2023 מונה 39 ספרים. הסדרה מתרחשת ביבשת פיירון בעולם המערכה "ממלכות נשכחות" - יקום של מבוכים ודרקונים המופץ על ידי חברת מכשפי החוף. הסדרה כוללת את הטרילוגיות האלף האפל ובקעת רוח-כפור, את רביעיית הספרים מורשת האלף האפל, וסדרות נוספות. הדמות הראשית ברוב הספרים היא דריזט דו'אורדן.

בסקר הקוראים של ה-NPR שנערך ב-2011, הסדרה נכנסה לרשימת 100 ספרי המדע הבדיוני והפנטזיה הטובים ביותר, במקום ה-73.<ref></ref>

== עלילה ==
הסדרה עוקבת בעיקר אחרי דריזט דו'אורדן, אלף אפל או דְרוּ, שבניגוד לסטראוטיפים על גזעו מתנגד לרשע אליו נולד. הוא עוזב את אופל-תחתיות, אזור צחיח של מנהרות בלתי מסומנות ואינסופיות שבהן אורבות מפלצות. מסעו מביא אותו אל פני השטח, שם הוא נתקל באפליה בכל צעד ושעל בשל מורשתו כאלף אפל. לבסוף דריזט מוצא חברים המעריכים את טוב לבו, ויחד הם נלחמים למען הצדק נגד אויבים מרושעים המפרים את השקט של מולדתו החדשה.

== ספרי הסדרה ==
הסדרה כוללת מהדורות חדשות (עם כריכות חדשות) של ספרים, שבמקור פורסמו כחלק מסדרות עם כותרות אחרות. ברשימה להלן הספרים ממוספרים על פי הסדר הכרונולוגי של חיי דריזט, ולא לפי סדר פרסומם המקורי.
{| class="wikitable"
|+ ספרי סדרת אגדת דריזט
! שם הסדרה || מספור || שמות הכותרים
!הערות
|-
| האלף האפל || 1-3 || מולדת, גלות, שהות
|הסדרה תורגמה לעברית
|-
| בקעת רוח כפור || 4-6 || רסיס הקריסטל, נהרות של כסף, אבן החן של בן המחצית
|הסדרה תורגמה לעברית
|-
| מורשת האלף האפל || 7-10 || מורשת, לילה נטול כוכבים, מצור האפלה, מסע אל השחר
|הסדרה תורגמה לעברית
|-
| נתיבי האפלה || 11-13 || הלהב הנסתר, שדרת העולם, ים החרבות
|
|-
| שכירי החרב || 14-16 || עבד לרסיס, הבטחתו של המלך-ליץ', דרכו של הפטריארך
|
|-
| חרבות הצייד || 17-19 || אלף האורקים, הדרו הבודד, שתי החרבות
|הטרילוגיה לא הוצאה מחדש כחלק מסדרת "האגדה של דריזט", אך פרסומים מאוחרים נחשבים כחלק ממנה
|-
| המעברים || 20-22 || מלך האורקים, מלך הפיראטים, מלך הרפאים
|
|-
| סאגת אינ-חורף (neverwinter) || 23-26 || גונטלגרים, אינ-חורף, הטופר של כארון, הסף האחרון
|
|-
| השסע || 27 || הגיבורים
|
|-
| קודקס הגיבורים || 28-30 || ליל הצייד, נקמתו של גמד הברזל, עליית המלך
|
|-
| השיבה הביתה || 31-33 || ארכימג, מאסטרו, גיבור
|
|-
| דורות || 34-36 || נצחי, חסר גבולות, חסר רחמים
|
|-
| דרכם של הדרו || 37-39 || מובלעת של אור-כוכבים, קצה הקרחון, הלוחם של לולות'
|
|}
מלבד סדרות אלו, הסדרה כוללת מספר סיפורים קצרים המרחיבים על מורשתו של דריזט, שנאספו באנתלוגיה בשם "The Collected Stories: The Legend of Drizzt".

== קישורים חיצוניים ==
* [https://fantasybooksreviews.home.blog/category/האגדה-של-דריזט/ סקירה של ספרי הסדרה], באתר "מסע בקרין"
* 

== הערות שוליים ==

2024 08
Syria

Syria (שם מלא: Syria: Archéologie, art et histoire, עד 2005 כותרת המשנה היתה Revue d’art oriental et d’archéologie) הוא כתב עת צרפתי העוסק בהיסטוריה של המזרח הקרוב הקדום. כתב העת פורסם לראשונה ב־1920. הוא מוגדר כעוסק בהיסטוריה וארכאולוגיה של המזרח הקרוב השמי (לרבות קפריסין) מהטרום־היסטוריה עד , לרבות ארכאולוגיה, אפיגרפיה, פילולוגיה, היסטוריה ותולדות האמנות. המאמרים מפורסמים בצרפתית, אנגלית, גרמנית, איטלקית וספרדית. רוב הכרכים לא ממקודים בנושא אחד אלא שואף להציג בכל כרך מבט רוחבי על המזרח הקדום.<ref></ref>

== קישורים חיצוניים ==
* (כולל סריקות של מאמרי Syria בגישה פתוחה)
* (כולל מלל של מאמרי Syria בגישה פתוחה)
* (כולל סריקות של מאמרי Syria בגישה מוגבלת

== הערות שוליים ==

קטגוריה:כתבי עת
קטגוריה:המזרח הקרוב הקדום
ג'ק דוהאן

ג'ק דוהאן (באנגלית: Jack Doohan; נולד ב-20 בינואר 2003) הוא נהג מרוצים אוסטרלי המשמש כנהג משלים בקבוצת הפורמולה 1 של אלפין. צפוי להתחרות עבור הקבוצה באליפות החל מעונת 2025. דוהאן התחרה בעבר באליפות הפורמולה 3 ובאליפות הפורמולה 2 והיה חבר בתוכנית פיתוח הנהגים של רד בול.

ג'ק הוא בנו של מיק דוהאן, שזכה 5 פעמים באליפות העולם במרוצי אופנועים.

==קריירת מרוצים==
דוהאן החל להתאמן בקארטינג בגיל 7 לאחר שקיבל את הקארט הראשון מנהג המרוצים מיכאל שומאכר, שהתגורר בשכנות למשפחתו. בשנת 2012 החל להשתתף בתחרויות. בשנים 2015 ו-2016 זכה באליפות אוסטרליה. שנה לאחר מכן סיים במקום השלישי באליפות אירופה ובמקום שישי באליפות העולם.

שנה לאחר מכן התחרה באליפות פורמולה 4 הבריטית ודורג במקום החמישי. במקביל השתתף במספר מרוצים באליפות פורמולה 4 האיטלקית והגרמנית.

בשנת 2019 עבר להתחרות בקטגוריית הפורמולה 3. הוא השתתף באליפות אסיה, בה סיים במקום השני. בנוסף התחרה גם באליפות היורופורמולה אופן בה דורג במקום ה-11. לקראת עונת 2020 הוחתם בקבוצת HWA Raceclub עימה התחרה באליפות הפורמולה 3. דוהאן סיים את העונה ללא נקודות, לתוצאה הטובה ביותר בעונה הגיע במרוץ הסיום, בו דורג במקום ה-11. בעונתו השנייה באליפות עבר להתחרות עבור קבוצת טרידנט ובסיומה דורג במקום השני אחרי דניס האוגר וזכה בתואר "ההופעה הטובה" בטקס פרסי סיום העונה.

בעקבות ההצלחה קיבל הזדמנות להתחרות בשני הסבבים האחרונים של עונת הפורמולה 2, בהם צבר 7 נקודות. בשתי העונות הבאות התחרה באליפות עם קבוצת Virtuosi Racing. בכל אחת המעונות השיג 3 ניצחונות וסיים מדורג במקום השישי והשלישי, בהתאמה.

===פורמולה 1===
בספטמבר 2017 הצטרף לתוכנית פיתוח הנהגים של קבוצת רד בול, אותה עזב בסיום עונת 2021. זמן קצר לאחר מכן הצטרף לתוכנית הפיתוח של קבוצת אלפין. במאי ערך במסלול בקטר נסיעה ראשונה באלפין A521, המכונית של קבוצת הפורמולה 1 מהעונה הקודמת. בהמשך ערך נסיעות על המכונית גם במונזה ובהונגרורינג. בגרנד פרי מקסיקו ואבו דאבי לקח חלק באימון החופשי הראשון. בעונת 2023 מונה לנהג המשלים של קבוצת אליפן, תפקיד אותו המשיך למלא גם בעונה הבאה. באוגוסט 2024 הוכרז כמחליפו של אסטבן אוקון, לצד פייר גאסלי, החל מעונת 2025.

==קישורים חיצוניים==

==הערות שוליים==

קטגוריה:נהגי מכוניות מרוץ אוסטרלים
קטגוריה:נהגי רד בול ג'וניור
קטגוריה:אוסטרלים שנולדו ב-2003
פדראו (כדורגלן)

פדרו אנריקה דה אוליביירה קוריה (בפורטוגזית: Pedro Henrique de Oliveira Correia; נולד ב-5 במאי 1997), הידוע בכינויו פדראו (Pedrão), הוא כדורגלן ברזילאי המשחק בעמדת הבלם במכבי חיפה מליגת העל הישראלית.

== קריירת מועדונים ==
פדראו נולד בסאו פאולו והצטרף למחלקת הנוער של אגווה סנטה בגיל 15. ב-2016 הוא עלה לקבוצה הבוגרת של המועדון ושיחק במדיה בקמפאונטו פאוליסטה, אליפות מדינת סאו פאולו.

ב-21 בפברואר 2017 הושאל פדראו לפלמיירס, והוצב בקבוצה עד גיל 20. בדצמבר אותה שנה הוא חתם בקבוצה לחמש שנים.

בינואר 2019 הושאל פדראו למשך שנה לאמריקה מיניירו, וב-21 בפברואר 2020 הושאל לאתלטיקו פרנאאנסה.

בעונת 2020/21 הוא הושאל לנסיונל מדיירה מליגת העל הפורטוגלית.

ב-11 באוגוסט 2021 הושאל לפורטימוננסה מהליגה הפורטוגלית, וכעבור שנה חתם בה בהעברה קבועה. למעשה, הוא לא שיחק אף משחק במדי פלמיירס.

ב-29 באוגוסט 2024 חתם לשלוש במכבי חיפה מליגת העל בכדורגל.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני פלמיירס
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני אתלטיקו פרנאאנסה
קטגוריה:כדורגלני נסיונל מדיירה
קטגוריה:כדורגלני פורטימוננסה
קטגוריה:כדורגלני מכבי חיפה
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ברזילאים שנולדו ב-1997
קארל סטארפלט

קארל אנדֶרְס תאודור סְטַארְפֶלְט (בשוודית: Carl Anders Theodor Starfelt; נולד ב-1 ביוני 1995) הוא כדורגלן שוודי המשחק בעמדת הבלם בסלטה ויגו מהלה ליגה ובנבחרת שוודיה.

== קריירת מועדונים ==
ב-21 ביולי 2021, סטארפלט חתם על חוזה לארבע שנים עם סלטיק. הוא ההיה מעורב בשותפות מאחור עם הרכש החדש של סלטיק, קמרון קרטר-ויקרס שסייע לקבוצה לזכות בתואר ליגת העל הסקוטית בעונת 2021/2022, כאשר סיימו עם ההגנה הטובה ביותר בליגה באותה עונה.

ב-2 בדצמבר 2021, סטארפלט קיבל את פרס השחקן המצטיין הראשון שלו אי פעם על הופעתו בניצחון ביתי 1–0 נגד לב היילנדס בפרמייר ליג הסקוטית.

ב-19 בדצמבר 2021, סטארפלט פתח עבור סלטיק נגד היבריאני בגמר גביע הליגה הסקוטית 2021–22. סלטיק ניצחה 2–1, הודות לצמד של קיוגו פורוהאשי, וסטארפלט זכה בתואר הראשון בקריירה שלו.

ב-18 באפריל 2022, סטארפלט כבש שער עצמי נגד ריינג'רס בהארכה ונתן להם ניצחון 2–1 על סלטיק.

ב-14 באוגוסט 2022, סטארפלט כבש את שער הבכורה שלו עבור סלטיק בניצחון 5–0 בקילמארנוק בליגת העל הסקוטית. שער הבכורה השני שלו עבור המועדון הגיע בניצחון 9–0 על דנדי יונייטד ב-28 באוגוסט 2022.

ב-2 בנובמבר 2022, סטארפלט ערך את הופעת הבכורה שלו בליגת האלופות נגד ריאל מדריד בהפסד בסנטיאגו ברנבאו.

ב-2023 חתם בסלטה ויגו מהליגה הספרדית.

== קריירה בינלאומית ==
לאחר שערך שתי הופעות עבור נבחרת שוודיה עד גיל 19 בשנת 2014, סטארפלט זומן לנבחרת הלאומית של שוודיה בפעם הראשונה ב-30 בספטמבר 2020 לקראת משחקיהם נגד רוסיה, קרואטיה ופורטוגל. הוא ערך את הופעת הבכורה הבינלאומית שלו ב-8 באוקטובר 2020 במשחק ידידות נגד רוסיה, כשהוא שיחק את כל 90 הדקות לצד סבסטיאן הולמן במרכז ההגנה בניצחון 2–1 של שוודיה.

== תארים ==
;סלטיק
* ליגת העל הסקוטית (2): 2021/2022, 2022/2023
* הגביע הסקוטי: 2022/2023
* גביע הליגה הסקוטית (2): 2021/2022, 2022/2023

;אישיים
* קבוצת העונה בליגת העל הסקוטית: 2022/2023

== קישורים חיצוניים ==

קטגוריה:כדורגלנים שוודים
קטגוריה:כדורגלני גטבורג
קטגוריה:כדורגלני רובין קאזאן
קטגוריה:כדורגלני סלטיק
קטגוריה:כדורגלני נבחרת שוודיה
קטגוריה:כדורגלני סלטה ויגו
סעיד סלימאן

סעיד סֻלִימָאן (בערבית: سعيد سليمان; נולד ב-24 במרץ 1964) הוא ראש המועצה המקומית בועיינה-נוג'ידאת.

==ביוגרפיה==
נולד ליחיא וג'בלא וגדל בכפר בועיינה-נוג'ידאת. השלישי מתוך 12 אחים ואחיות. למד בבית ספר יסודי בועיינה-נוג'ידאת ובתיכון גמנסיה הגליל הנוצרית עיילבון.

בשנת 1981 החל ללמוד לתואר ראשון בחקלאות באוניברסיטה העברית בירושלים וסיים בשנת 1986.

לאחר מכן עבד מספר חודשים כחקלאי בתל שבע. בהמשך עבד בחברת אסקו כסוחר במגזר הערבי המספק מוצרים דנטליים עבור רופאי שיניים וטכנאים עד לשנת 1996. ב-1998 החל לעבוד כסוחר עצמאי בייבוא ושיווק ציוד וחומרים דנטליים ממספר מדינות שונות.
הוא בעל המפעל סקאי-דנט המספק ציוד וחומרים דנטליים למרפאות שיניים ברחבי הארץ.

בין השנים 1998–2003 שימש חבר המועצה מקומית בועיינה-נוג'ידאת.

בין השנים 2003–2008 שימש בשנית חבר המועצה מקומית בועיינה-נוג'ידאת. כיהן כיו"ר ועדת המכרזים ויו"ר ועדת חינוך ותרבות.

בשנת 2023 ערכה משפחת סלימאן בחירות מקדימות בתוכה לבחירת מועמד שירוץ לראשות המועצה בהם נבחר סעיד סלימאן. בבחירות ב-2024 התמודד לראשות המועצה מול אחמד נוגידאת וראש המועצה המכהן מוניר חמודה וניצח עם 54.64% מהקולות לעומת 41.60% לחמודה.

הוא נשוי לסנה ואב לחמישה. מתגורר בבועיינה-נוג'ידאת.

==קישורים חיצוניים==
* 
* [https://www.bueine-nujeidat.muni.il/Lists/List2/CustomDispForm.aspx?ID=1 סעיד סלימאן], באתר מועצה מקומית בועיינה נוג'ידאת

==הערות שוליים==

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1964
Polaris Dawn

Polaris Dawn היא משימת מחקר פרטית של החללית דרגון C207 מדגם דרגון 2 מתוצרת SpaceX. המשימה הייתה מתוכננת להמריא בסוף באוגוסט 2024. זו תהיה המשימה הראשונה במסגרת תוכנית Polaris, שבראשה עומד האסטרונאוט הפרטי ואיש העסקים ג'ארד אייזקמן, אשר גם ימלא את תפקיד מפקד המשימה.<ref></ref> השיגור נדחה ונכון לתחילת ספטמבר טרם נקבע מועד חדש.

== מטרות המשימה ==
Polaris Dawn מכוונת לפרוץ דרך חדשה בחקר החלל הפרטי. המשימה כוללת ביצוע הליכת חלל פרטית ראשונה אי פעם, וכן ניסוי חשוב של רשת האינטרנט הלוויינית Starlink בחלל. בנוסף, החללית תגיע לגובה של כ-1,400 ק"מ מעל פני כדור הארץ, מה שיהפוך אותה למשימה המאוישת הגבוהה ביותר מאז עידן משימות אפולו.<ref></ref> 

== צוות ==
הצוות של Polaris Dawn כולל ארבעה חברים:
{| class="wikitable"
!style="width:150px;"| תפקיד !! style="width:200px;"| אסטרונאוט
|-
! valign="center"| מפקד החללית
| align="center"| ג'ארד אייזקמן טיסת חלל רביעית
|-
! valign="center"| טייס
| align="center"| סקוט פוטיט טיסת חלל ראשונה
|-
! valign="center"| מומחית משימה
| align="center"| שרה גיליס טיסת חלל ראשונה
|-
! valign="center"| מומחה משימה
קצינת רפואה
| align="center"| אנה מנון טיסת חלל ראשונה
|}
אייזקמן המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע.<ref></ref> 

אייזקמן יוביל את המשימה כמפקד, כאשר טייס הקרב לשעבר של חיל האוויר האמריקאי, סקוט פוטיט, ישמש כטייס החללית. אייזקמן יפעיל בעיקר את החללית, בעוד פוטיט ישמש כגיבוי שלו. חלוקת התפקידים הזו קריטית לאור הכללת הליכת החלל במשימה, שתבוצע על ידי אייזקמן.

משלימים את הצוות שני עובדי SpaceX, שרה גיליס ואנה מנון, שישמשו כמומחיות משימה. גיליס, מהנדסת בכירה לתפעול חלל בחברה שמובילה גם את הכשרת המשימות לחלל פרטי, תצטרף לאייזקמן בהליכת החלל. מנון, מהנדסת בכירה לתפעול חלל ומנהלת משימות בחברה, תשמש כקצינת הרפואה של המשימה. היא תשתמש בניסיונה של שש שנים כביומדית ומבקרת טיסות בנאס"א, שם פיקחה על פעולות תחנת החלל הבינלאומית.

== השיגור והמשימה == 
השיגור יבוצע על ידי משגר פאלקון 9 ממתחם LC-39A שבמרכז החלל קנדי. המשימה צפויה להימשך חמישה ימים, במהלכם יתבצעו ניסויים מדעיים שונים, לרבות הליכת החלל הראשונה על ידי צוות פרטי.

השיגור תוכנן להתבצע ב27 באוגוסט 2024 ונדחה ל28 באוגוסט 2024 בעקבות חשש לדליפת הליום במערכת ה-Quick Disconnect, בעוד Falcon ו-Dragon במצב תקין והצוות מוכן לשיגור למשימה בת מספר ימים למסלול נמוך סביב כדור הארץ.<ref></ref>

== חליפת EVA ==
במהלך המשימה, צוות החללית ילבש חליפות EVA מדור חדש שעוצבו על ידי SpaceX. חליפות אלו מתאפיינות בגמישות רבה יותר ובחומרים חדשים, לצד עיצובים משופרים של מפרקים ומערכת תצוגת Heads-Up חדשנית.

== קישורים חיצוניים ==

* [https://www.polarisprogram.com אתר רשמי של תוכנית Polaris]

== הערות שוליים ==

קטגוריה:2024 בארצות הברית
רב איקא בר אבין

הרב איקא בר אבין היה אמורא בבל<nowiki/>י, בן הדור השלישי.

היה תלמידו של רב חננאל, ומביא את אמרותיו בשמו.

בגמרא בקידושין (עב.) אומר רב איקא ש"חלזון ניהונד" הרי היא "כגולה ליוחסין", כלומר שאנשיה כשרים להתחתן איתם. בתגובה אומר אביי שאין תוקף לאמירתו כיוון שאומר זאת רק מכיוון שצריך להתחתן עם יבמה משם, אך רב איקא אומר בתגובה שהאמירה נאמרה בשם רב חננאל, ואכן רב חננאל מאשר את אמירתו.

== ראו עוד ==

קטגוריה:הדור השלישי לאמוראי בבל
מעיין 2000

חנות ברשת מעיין אלפייםמעיין 2000 היא רשת מזון קמעונאית העוסקת בתחום המרכולים והסופרמרקט השכונתי
הרשת מונה כיום עשרים ושלשה סניפים בירושלים, מעלה אדומים, בית שמש, טבריה, נצרת עלית ומגדל העמק
== הקמה ==

רשת "מעיין 2000" הוקמה על ידי גרשון חיטמן בשנת 1997 תחת המותג רשת "כל טוב". שילוב הרשת בין המגזרים השונים ופריסת סניפים במחוזות שונים, הביא את בעלי הרשת להחלטה על שינוי המותג "כל טוב" ל"מעיין 2000". את הסניף הראשון פתח חיטמן, בשכונת רמת שלמה בצפון ירושלים.

מעיין אלפיים נמצאת במקום ה-18 ברשימת הדירוגים של dun's loo עם 650 עובדים והכנסה של 495 מיליון שקלים.

== עלייתה של הרשת ==

לאחר הקמת הסניף הראשון, הוקמו סניפים נוספים ברחבי העיר, ומחוצה לה.<ref></ref> בתוך זמן קצר ביותר, שוכפלו ממדי ההצלחה גם לשכונות הסמוכות - פסגת זאב, סנהדריה, רמת אשכול, שמואל הנביא, בית ישראל, גבעת מרדכי הר חומה ועוד.

עם הזמן, רשת "מעיין 2000" הפכה לרשת כלל ארצית ופתחה סניפים נוספים במעלה אדומים, בית שמש ובצפון הארץ.

== חשדות להעלמות מס ==

במסגרת פעילות שביצעה רשות המיסים עלה חשד כי גרשון חיטמן, בעלים ומנהל של חברת ג.מ. מעיין 2000, העוסקת בהפעלת רשת הסופרמרקטים ברחבי הארץ, בסיוע רואה החשבון שלו, הציג בפני רשויות המס מצגים כוזבים על מנת להתחמק מתשלום מס. בעקבות החשדות נפתחה חקירה במסגרתה נתפסו מסמכים רבים, והשניים הובאו לחקירה במשרדי מס הכנסה. שופטת בית משפט השלום בירושלים, עדי בר טל, שחררה את חיטמן בתנאים מגבילים.

מהבקשה לשחרור בערבות עולה כי חיטמן נקט לכאורה בפעולות על מנת להסתיר את משיכותיו כבעל שליטה בחברה ועל ידי כך להפחית את חבות המס, תוך שעשה שימוש פרטי בכספי החברה. על פי החשד חיטמן ורואה החשבון הגישו את הדו"ח האישי שלו ללא דיווח על ההכנסה בידיו והציגו מצג שווא בדוח הכספי של החברה בסכום כספי של כ-17 מיליון שקלים.

== קישורים חיצוניים ==

* 
== הערות שוליים ==

קטגוריה:רשתות מרכולים בישראל
מייקל ג'ניפר סטון

מייקל ג'ניפר סטון (באנגלית: Michael Jenifer Stone; 1747 – 1812) היה בעל מטעים ומדינאי אמריקאי ממחוז צ'ארלס, מרילנד. הוא ייצג את מרילנד בבית הנבחרים של ארצות הברית.

== ביוגרפיה ==
=== ראשית חייו וחינוך ===
סטון נולד ב-1747 לדייוויד ואליזבת (ג'ניפר) סטון באחוזת פויינטון שבמחוז צ'ארלס. האחוזה הזו נוסדה על ידי אבי המשפחה ויליאם סטון שהיה המושל השלישי של פרובינציית מרילנד באמצע המאה ה-17. אחיו הבכור תומאס סטון חתם על הכרזת העצמאות, ואחיו הצעיר ג'ון הוסקינס סטון היה המושל התשיעי של מרילנד.

=== קריירה ===
כבוגר, מייקל התגורר ב-Haberdeventure, שהיה המטע של אחיו תומאס ליד פורט טובקו. מייקל התחתן עם מרי בריסקו ונולדו להם חמישה ילדים. נכדם, פרדריק סטון, ייצג את מרילנד בקונגרס האמריקאי. כשתומאס מת ב-1787, צוואתו העניקה למייקל את השימוש לכל החיים ב-Haberdeventure, וביקשה ממנו לגדל את בנו הצעיר.

סטון ייצג את מחוז צ'ארלס בבית הנבחרים של מרילנד מ-1781 עד 1783. בשנת 1788, הוא היה ציר בוועידת המדינות שאשררה את החוקה האמריקאית. בממשלה הפדרלית החדשה, סטון ייצג את מחוז הקונגרס הראשון של מרילנד בקונגרס הראשון של ארצות הברית מ-1789 עד 1791.
שלטו של מייקל ג'יי סטון

=== חיים אישיים ===
סטון נפטר בשנת 1812 ונקבר באחוזתו של Equality ליד לה פלאטה במחוז צ'ארלס. בנו, מייקל ג'ניפר סטון (II), בנה את הבית ההיסטורי Sunnyside באקווסקו, במחוז פרינס ג'ורג', מרילנד.

== קישורים חיצוניים ==

קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1747
קטגוריה:אמריקאים שנפטרו ב-1812
נשות סטפפורד (סרט, 1975)

נשות סטפפורד (באנגלית: The Stepford Wives) הוא סרט אימה-מדע בדיוני אמריקאי משנת 1975 בבימויו של בריאן פורבס המבוסס על ספר עם אותו השם משנת 1972 מאת אירה לוין. בסרט ממככבים קתרין רוס, פולה פרנטיס, פיטר מאסטרסון וטינה לואיז.

הסרט היווה לאורך השנים מקור השראה למספר רימייקים, כולל הרימייק משנת 2004 בכיכובן של ניקול קידמן, בט מידלר וגלן קלוז.

== תקציר העלילה ==
ג'ואנה אברהרט (מגולמת על ידי קתרין רוס) היא צלמת ואמנית צעירה ושאפתנית אשר עוברת יחד עם בעלה וולטר (מגולם על ידי פיטר מאסטרסון) ושני ילדיהם לעיירה הפרברית האידיאלית לכאורה סטפפורד אשר במדינת קונטיקט. ג'ואנה שמה לב די מהרה שכל הנשים בסטפפורד נראות לכאורה מושלמות באופן לא טבעי, מסורות בצורה אובססיבית לעבודות הבית, וכנועות בצורה מטרידהן לבעליהן, ללא שום אינטרסים משלהן או שאיפות בחיים מלבד לתפקיד של עקרות בית.

ג'ואנה מתיידדת בהמשך עם שתי חברות חדשות - בובי מרקוב (מגולמת על ידי פאולה פרנטיס) וצ'ארמיין ווימפריס (מגולמת על ידי טינה לואיז), אשר גם מרגישות אי-נוחות לגבי ההתנהגות המוזרה של יתר נשות העיירה. כאשר ג'ואנה חוקרת יותר מה הסיבה לכך היא מגלה שהגברים בסטפפורד, כולל בעלה, משתייכים לאגודה סודית של גברים, ושכל הנשים בסטפפורד היו בעבר חזקות ועצמאיות, אך כולן הוחלפו באופן שיטתי על ידי בעליהן בכפילים אנדרואידים אשר תוכנתו להיות עקרות הבית ה"מושלמות" - צייתניות לחלוטין, אינן מעוניינת בעצמאות, ומתמקדות אך ורק בריצוי בעליהן.

ג'ואנה מבינה שאותו הגורל מצפה לה בקרוב ובשל כך היא מנסה באופן נואש לברוח מהעיירה על מנת להימנע מלהפוך ל"אשת סטפפורד" הבאה.

== צוות השחקנים הראשי ==
* קתרין רוס בתפקיד ג'ואנה אברהרט
* פולה פרנטיס בתפקיד בובי מרקוב
* פיטר מאסטרסון בתפקיד וולטר אברהרט
* נאנט ניומן בתפקיד קרול ואן סנט
* טינה לואיז בתפקיד שרמיין ווימפריס
* קרול רוזן בתפקיד ד"ר פנצ'ר
* פטריק אוניל בתפקיד דייל "דיז" קובה
* פרנקלין קאבר בתפקיד אד ווימפריס

== קישורים חיצוניים ==

קטגוריה:סרטי 1975
קטגוריה:סרטי קולומביה
קטגוריה:סרטי מותחן אימה אמריקאיים
קטגוריה:סרטי אימה מ-1975
קטגוריה:סרטי מדע בדיוני מ-1975
עמנואל אג'יי

עמנואל אג'יי (באנגלית: Emmanuel Agyei; נולד ב-3 בנובמבר 2004) הוא כדורגלן גנאי המשחק בעמדת הקשר במ.ס. אשדוד.

==קריירה==
אג'יי התחיל את הקריירה שלו במחלקת הנוער של דרימס המקומית. ב-7 בנובמבר 2021 ערך את הופעת הבכורה שלו בקבוצה בניצחון 1-3 נגד אלמינה שארקס. בשלוש עונותיו במועדון אג'יי רשם 60 הופעות בליגה ועוד 13 במסגרת גביע הקונפדרציה האפריקאי.

ב-23 באוגוסט 2024 חתם לחמש שנים במ.ס. אשדוד מליגת העל. יומיים לאחר מכן ערך את הופעת הבכורה שלו בליגה בהפסד 3-2 לבית"ר ירושלים.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:גנאים שנולדו ב-2004
גרט פרובה

קרל גרהארט "גרט" פרובה (25 בפברואר 1913 – 5 בספטמבר 1988) היה שחקן תיאטרון וסרטים גרמני. הוא נודע במדינות דוברות האנגלית בזכות משחקו בדמות הרשע בסרט ג'יימס בונד גולדפינגר, בתור פיצ'ום באופרה בגרוש, בתור הברון בומברסט בצ'יטי צ'יטי בנג בנג, בתור הוצנפלוט ב"השודד הוצנפלוץ", בתור הגנרל דיטריך פון קולטיץ בהאם פריז בוערת? ובתור הקולונל מנפרד פון הולשטיין באותם אנשים מופלאים במכונות מעופפות.

== חיים מוקדמים וחינוך ==
פרובה נולד באוברפלניץ, היום חלק מצוויקאו. בתחילת דרכו הוא היה כנר, אבל בהמשך הפסיק לנגן והשקיע את זמנו בקברט ובהופעות בתיאטרון.

הוא הצטרף למפלגה הנאצית ב-1934 בגיל 21 כצעירים אחרים בני גילו, אך לא היה חבר פעיל, ועזב את המפלגה ב-1937, לפני פרוץ מלחמת העולם השנייה. לאחר יציאת הסרט גולדפינגר נודע על חברותו בעבר במפלגה הנאצית, ובישראל נאסרה בתחילה הקרנת הסרט, עד שמריו בלומנאו, ניצול יהודי, חשף שמונה שבועות בלבד לאחר מכן שחייו וחייה של אמו סטלה בלומנאו ניצלו ככל הנראה כאשר פרובה פגש בהם בווינה החביא אותם מהנאצים במרתפו.

בספטמבר 1944 נסגרו התיאטראות בגרמניה ופרובה גויס לצבא הגרמני, שם שירת כחובש עד סוף המלחמה.

== קריירה ==
פרובה זכה לתהילה באחד הסרטים הגרמניים הראשונים שנעשו לאחר המלחמה, שנקרא ברלינר בלדה (הבלדה על ברלין, 1948).

הוא לוהק לתפקיד הנבל בסרט השווייצרי-מערב גרמני-ספרדי Es geschah am hellichten Tag (זה קרה לאור יום, 1958), עם התסריט המקורי שנכתב על ידי פרידריך דירנמאט. תפקידו כרוצח סדרתי של ילדים משך את תשומת לבם של מפיקי הסרט ג'יימס בונד גולדפינגר (1964) והוא נבחר לגלם את אחד הנבלים הזכורים ביותר של הסדרה, איל הזהב אוריק גולדפינגר. (המועמד הראשון לתפקיד הייה אורסון וולס, אך השכר שדרש וולס הייה גבוה מדי עבור המפיקים).
פרובה ב-1965
פרובה הופיע במספר סרטים בשנות ה-60, וביניהם "היום הארוך ביותר" (1962), "אנשים מופלאים במכונות מעופפות" (1965), האם פריז בוערת? (1966), וצ'יטי צ'יטי בנג בנג (1968).

== מותו ==
פרובה מת במינכן בספטמבר 1988 בגיל 75 מהתקף לב.

== לקריאה נוספת ==
* [https://web.nli.org.il/sites/nli/hebrew/digitallibrary/pages/viewer.aspx?docid=NNL03_EDU700276354&presentorid=NLI_ED "פרובה - לפחות 5 מידידי הם יהודים"] "מעריב 1965"

== קישורים חיצוניים ==

* 

קטגוריה:מצילים בשואה: אוסטריה
קטגוריה:שחקנים גרמנים
קטגוריה:ילידי 1913
קטגוריה:נפטרים ב-1988
מיכאיל גלוז

מיכאיל גלוז (ברוסית: Михаил Семенович Глуз; 19 בספטמבר 1951 - 8 ביולי 2021) היה מלחין ומנצח סובייטי-רוסי ממוצא יהודי. בשנת 1996 הוא קיבל תואר אמן העם של הפדרציה הרוסית. הוא היה פעיל בארגונים יהודיים ברוסיה. 
==קורות חיים==
מיכאיל גלוז נולד בשנת 1951 בכפר במחוז סחלין למשפחה יהודית.אביו היה רופא, יליד אוקראינה. אמו הייתה מורה למוזיקה ילידת אודסה. בשנת 1965 המשפחה עברה למוסקבה.

במוסקבה גלוז קיבל השכלה מוזיקאית. בשנים 1970-1975 הוא למד באקדמיה למוזיקה על שם גנסין במחלקת הלחנה.

בשנת 1977 הוקם "תיאטרון הקאמי המוזיקאי יהודי". באופן רשמי התיאטרון היה רשום בבירובידז'אן אך מעשית רוב פעילתו לרבות חזרות התקיימה במוסקבה. גלוז מונה למנצח ראשי ובהמשך משנת 1984 היה מנהל אמנותי של התיאטרון. הוא עזב את התיאטרון בשנת 1989. בתקופה זו גלוז כתב מספר אופרות, בלטים ומחזמר שהועלו על במת תיאטרון בו עבד ובתיאטראות נוספות במוסקבה. בנוסף כך הוא כתב מוזיקה לסרטים ומספר שירים.

בשנת 1989 גלוז הקים מרכז תרבות על שם מיכואלס והיה מנהלו. בשנת 1999 גלוז נבחר לנשיא של פדרציית הקהילות היהודיות של רוסיה וכיהן בתפקיד עד לשנת 2005.

כמלחין ונציג ציבור גלוז השתתף במספר כנסים ותחרויות.

על פעילותו בתחום קידום התרבות גלוז קיבל מספר עיטורים. בשנת 1996 הוענק לו תואר אמן העם של הפדרציה הרוסית. בשנת 2016 הוא קיבל פרס מטעם פדרציה הקהילות היהודיות של רוסיה.

גלוז נפטר במוסקבה בשנת 2021 ונטמן בחלקה יהודית בבית העלמין ווסטריאקובסקויה.

==קישורים חיצוניים==

* [https://www.kino-teatr.ru/teatr/activist/40553/bio/ ביוגרפיה] 

==הערות שוליים==

קטגוריה:מלחינים רוסים
קטגוריה:מלחינים יהודים
קטגוריה:מנצחים רוסים
קטגוריה:מנצחים יהודים
קטגוריה:מקבלי עיטור ההצטיינות למען המולדת
קטגוריה:ילידי 1951
קטגוריה:נפטרים ב-2021
בוריס אייפמן

בוריס אייפמן (ברוסית: Борис Яковлевич Эйфман; נולד ב-22 ביולי 1946) הוא מנהל בלט סובייטי-רוסי ממוצא יהודי. אייפמן הוא מנהל אמנותי של "תיאטרון בלט בוריס אייפמן" ונשיא "אקדמית ריכוד בוריס אייפמן". הוא קיבל עיטור ההצטיינות למען המולדת מכל ארבע דרגות.
==קורות חיים==
בורסי אייפמן נולד בשנת 1946 בעיר רובצובסק שבמחוז אלטאי למשפחה יהודית. אביו היה מהנדס שנשלח מחרקוב לאזור במטרה להקים מפעל לייצור טנקים. אמו הייתה רופאה. בשנת 1951 המשפחה חזרה לקישינב.

בקישינב אייפמן למד בלט ובשנת 1964 סיים בית ספר למוזיקה. הוא ניסה להתחיל לימודי הנדסה אך לא התקבל למכון הפוליטכני. במשך שנה הוא היה רקדן בלט בתיאטרון בקישינב. בשנת 1966 הוא נסע ללנינגרד והחל ללמוד בימוי בלט בקונסרבטוריון של לנינגרד. הוא סיים את הלימודים בשנת 1972.

עוד בהיותו סטודנט אייפמן החל לביים בלט. משנת 1971 ועד ל-1977 הוא היה מנהל בלט באקדמיית ואגאנובה לבלט רוסי וביים הצגות בבלט מריאינסקי. בלט על מוזיקה של איגור סטרווינסקי הוצג גם במוסקבה ומחוץ לגבולות ברית המעוצות וזכה להצלחה גדולה.

בשנת 1977 אייפמן קיבל אישור להקים בלט נפרד שכיום ידוע בשם "תיאטרון בלט של בוריס אייפמן". בסוף שנות ה-90 הבלט ערך סבב הופעות מוצלח בארצות הברית.

בשנת 2013 אייפמן הקים "אקדמיה לבלט בוריס איימן". בשנת 2021 תלמידים ראשונים סיימו קורס לימודים.

על פעילותו בתחום בלט אייפמן קיבל מספר עיטורים לרבות עיטור ההצטיינות למען המולדת מכל ארבע דרגות. בשנים 1998 ו-2018 הוא קיבל פרס הפדרציה הרוסית. הוא קיבל מספר פרסים לרבות פרס של פדרציית הקהילות היהודיות של רוסיה. בשנת 1996 הוענק לו תואר אמן העם של הפדרציה הרוסית. 

==קישורים חיצוניים==

* [https://www.kino-teatr.ru/teatr/activist/317978/bio/ ביוגרפיה] 

קטגוריה:אמנים רוסים
קטגוריה:אמנים יהודים
קטגוריה:מנהלי בלט
קטגוריה:בוגרי הקונסרבטוריון של סנקט פטרבורג 
קטגוריה:מקבלי עיטור ההצטיינות למען המולדת
קטגוריה:ילידי 1946
מתוק התפוח

"מתוק התפוח" הוא שיר של צמד הפרברים, יוסי חורי ואורי הרפז, שיצא בשנת 1981 באלבום "פרברים טרופיקל" שהפיק ועיבד המוזיקאי מתי כספי<ref></ref>.

השיר מבוסס על שיר ברזילאי בשם "Laranja Madura" ("תפוז בשל") שכתב והלחין זמר הסמבה הברזילאי אטאולפו אלבס (Ataulfo Alves)<ref></ref>.

את מילות השיר בעברית כתב הסופר והמתרגם יעקב שבתאי<ref></ref>.

החל מ-2016, השיר מבוצע על ידי ההרכב "שלושתנו" שחבריו הם אורי הרפז, דורית ראובני וחנן יובל<ref></ref>.

== קישורים חיצוניים ==
* [https://shironet.mako.co.il/artist?type=lyrics&lang=1&prfid=349&wrkid=6172 מתוק התפוח מילות השיר], באתר שירונט
* [https://www.nli.org.il/he/items/NNL_MUSIC_AL997010387081205171/NLI מתוק התפוח], באתר הספרייה הלאומית
* [https://www.youtube.com/watch?v=0uLxlWdCkjA מתוק התפוח מתוך האלבום "פרברים טרופיקל"], באתר יוטיוב
* [https://www.youtube.com/watch?v=8fMXdXaeI4Q השיר המקורי "Lavanja Mdura" בביצוע אטאולפו אלבס], באתר יוטיוב
* [https://www.nagnu.co.il/אקורדים/הפרברים/מתוק_התפוח אקורדים לשיר מתוק התפוח] - הפרברים, באתר נגנו
* [https://lyricstranslate.com/en/matok-hatapuach-apple-sweet.html מילות השיר מתוק התפוח בתרגום לאנגלית], באתר LYRICS TRANSLATE

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי הפרברים
קטגוריה:שירי מתי כספי
קטגוריה:שירים בעברית
קטגוריה:שירים שתורגמו לעברית
קטגוריה:שירים שתרגם יעקב שבתאי
ג'ון הוסקינס סטון

ג'ון הוסקינס סטון (באנגלית: John Hoskins Stone; 17 ביולי 1749 – 5 באוקטובר 1804) היה בעל מטעים, חייל ופוליטיקאי אמריקאי ממחוז צ'ארלס, מרילנד. במהלך מלחמת העצמאות הוא הוביל את רגימנט מרילנד הראשון של הצבא הקונטיננטלי. לאחר המלחמה כיהן בבית המחוקקים של המדינה והיה המושל השביעי מ-1794 עד 1797.

== ביוגרפיה ==
=== ראשית חייו ===
שלטו של ג'ון הוסקינס סטון
ג'ון נולד ב-17 ביולי 1749 במטע של אביו באחוזת פוינטון במחוז צ'ארלס. משפחתו הייתה בולטת מאז ימי הקולוניאליזם המוקדמים כאשר ויליאם סטון כיהן כמושל מאה שנים לפני לידתו. הוריו היו דייוויד ואליזבת (ג'ניפר) סטון. אחיו הגדולים כללו את תומאס (שחתם על הכרזת העצמאות) ומייקל (שייצג את מרילנד בקונגרס האמריקאי). משפחת ג'ניפר הייתה ממוצא שוודי. <ref></ref> <ref></ref> <ref></ref>

ג'ון הוטבל בכנסייה האנגליקנית. לאחר הפילוג שנגרם על ידי המהפכה הוא נהיה אפיסקופלי פעיל. הוא התחתן עם אן קודן בפברואר 1781, ולזוג נולדו שישה ילדים, חמישה מהם חיו עד בגרות: קודן, אן, אליזבת, רוברט קודן ותומאס.

=== מלחמת המהפכה ===
בשנת 1775, סטון הצטרף לגדוד מרילנד שהתארגן החדש בראשות קולונל ויליאם סמולווד כלוטננט. עד מהרה הועלה לדרגת קפטן בפלוגה הראשונה של הגדוד. הגדוד הפך לחלק מרגימנט מרילנד הראשון של הצבא הקונטיננטלי, ויצא צפונה כדי להילחם במלחמה. הם נלחמו בקרבות ברוקלין (שם קפטן סטון התבלט במיוחד) ובקרב וייט פליינס. לאחר מכן, בסוף 1776, כאשר סמולווד הועלה לדרגת בריגדיר גנרל, סטון הפך ללוטננט קולונל של הרגימנט.

כאשר הקו הקונטיננטלי אורגן מחדש בתחילת 1777, גנרל סמולווד קיבל אחריות נוספת כמפקד חטיבה. סטון התמנה לקולונל ולמפקד של רגימנט מרילנד הראשון. הוא הוביל את הגדוד בקרבות פרינסטון, ברנדיווין וג'רמנטאון. הוא נפצע בג'רמנטאון וכתוצאה מכך היה צולע למשך שארית חייו.

קולונל סטון חזר בפיקוד פעיל בקרב מונמות'. יחידתו הייתה פעילה בהגנה המתמשכת על ניו ג'רזי. הקריירה שלו הסתיימה כאשר נפצע שוב בקרב סטוני פוינט ב-14 ביולי 1779. הפעם פצעיו היו חמורים יותר והוא התפטר מתפקידו ב-1 באוגוסט.

=== קריירה פוליטית ===
סטון חזר הביתה למרילנד ומונה לחבר במועצה המבצעת של המדינה, שם כיהן מ-1779 עד 1785. הוא התקבל כחבר מייסד באגודת הסינסינטי של מרילנד כשהיא הוקמה ב-1783, מאוחר יותר שימש כסגן הנשיא (1792–1795) ונשיא (1795–1804) של אגודת מרילנד. מחוז צ'ארלס בחר בו לבית הנבחרים של מרילנד ב-1785, וחזר מדי שנה עד 1787, ושוב ב-1790. לאחר מכן חזר סטון למועצת המדינה ב-1791 וב-1792.

סטון נבחר לכהונה אחת בת שלוש שנים כמושל מרילנד מ-1794 עד 1797, לפני שחזר לחיים הפרטיים. הוא מת ב-5 באוקטובר 1804 באנאפוליס, מרילנד, בגיל 55, ונקבר שם.

== קישורים חיצוניים ==

== הערות שוליים ==

קטגוריה:מושלי מדינות ארצות הברית מהמפלגה הפדרליסטית
קטגוריה:מושלי מרילנד
קטגוריה:אמריקאים שנולדו ב-1749
קטגוריה:אמריקאים שנפטרו ב-1804
מירה מינס

מירה מינס היא מנכ"לית ויצו העולמית, דירקטורית בחברת הביטוח הדיגיטלית WeSure ובמכבי שירותי בריאות.

== פעילות מקצועית וציבורית ==
מינס החלה את דרכה המקצועית כמנכ"לית ברליץ ישראל, חברה המתמחה בלימוד שפות ותרבויות.B2B<ref name=":0"></ref>.

בעבר כיהנה גם כחברת ועד מנהל בעמותת "שיעור אחר", המחברת בין חברות במגזר העסקי להתנדבות בבתי ספר, להענקת דוגמה אישית והשראה להצלחה בחיים.

לאחר מכן מונתה לסגנית מנהל רשות החברות הממשלתיות במשרד האוצר ולנציגת ישראל בארגון ה-OECD. במסגרת התפקיד היא הובילה את הקמת נבחרת הדירקטורים בחברות הממשלתיות במטרה להטמיע בהן DNA עסקי ותפיסה של רווחיות והבאת דיבידנדים לבעלי המניות (המדינה). מינס הייתה גם ממונה מטעם רשות החברות על החברות הביטחוניות (תעשייה אווירית, רפאל ועוד) ועל דואר ישראל.<ref></ref>.

בהמשך כיהנה כמנכ"לית עיריית בית שמש<ref></ref>. במסגרת תפקיד זה הייתה חברת דירקטוריון בחברה הכלכלית של בית שמש. כמו כן, שימשה מינס כיועצת בכירה בחברת הייעוץ TACK אסטרטגיות צמיחה.

הייתה חברת נשיאות באיגוד לשכות המסחר. בנוסף, היא יזמה את הקמת "פורום נשים בקריירה ובעסקים" ושימשה כיושבת ראש שלו<ref></ref>.

החל משנת 2020 מינס מכהנת כמנכ"לית ויצו העולמית.

מינס היא בעלת תואר ראשון ותואר שני בחינוך מאוניברסיטת תל אביב, ותואר MBA במנהל עסקים. היא בוגרת תוכנית הבכירים של קרן וקסנר במדיניות ציבורית באוניברסיטת הרווארד<ref name=":0" />.

== חיים אישיים ==
מינס נשואה לד"ר רענן כהן ואם לשלושה ילדים. מתגוררת במושב תלמי מנשה (באר יעקב). בשירותה הצבאי שימשה כקצינת הוראה בחיל חינוך.

==הערות שוליים==

קטגוריה:מנהלות ישראליות
ג'ושוע סני

ג'ושוע סני (באנגלית: Joshua Seney; 4 במרץ 1756 - 20 באוקטובר 1798) היה חקלאי ועורך דין אמריקאי ממחוז קווין אן, מרילנד. הוא ייצג את מדינת מרילנד בקונגרס הקונטיננטלי, ואת המחוז השני של מרילנד בבית הנבחרים.

== ביוגרפיה ==
=== ראשית חייו ===
ג'ושוע נולד לג'ון (1730–1795) ולרות (לבית בנטון) סני ב-4 במרץ 1756 בחווה המשפחתית ליד צ'רץ' היל בפרובינציית מרילנד. סבו, סולומון, היה פליט הוגנוטי צרפתי שהגיע למרילנד בסביבות 1727. עד שנולד ג'ושוע בני המשפחה היו חקלאים ובעלי מטעים משגשגים. הוא התחנך בבתי ספר מקומיים ולאחר מכן למד בקולג' של פילדלפיה (כיום אוניברסיטת פנסילבניה), וסיים את לימודיו ב-1773.<ref name="JSbioguide"></ref><ref name="gwu"></ref>

=== קריירה ===
לאחר שסני התקבל ללשכת עורכי הדין, הוא הסתפק במשרד פרטי. בשנת 1779, הוא כיהן כשריף הבכיר של מחוז קווין אן, מרילנד.

==== הקונגרס הקונטיננטלי ====
במהלך הימים הראשונים של מלחמת העצמאות סני עסק בטיפול בחוות המשפחה מאז שאביו היה פעיל כלוטננט קולונל במיליציה. הוא מונה לשריף של מחוז קווין אן ב-1779. הוא נבחר לבית הנבחרים של מדינת מרילנד, וכיהן שם מ-1785 עד 1787. ב-1788 נשלח סני כציר לקונגרס הקונטיננטלי.

==== הקונגרס של ארצות הברית ====
לאחר שחזר לחווה שלו, סני נקרא שוב לשירות פוליטי כשנבחר לקונגרס הראשון של ארצות הברית ב-1789. <ref></ref> הוא נבחר מחדש לתקופת הקדנציה 1791–1793 כמועמד אנטי-אדמיניסטרטיבי אך התפטר מהקונגרס ב-6 בדצמבר 1792, כדי להיכנס לתפקידו החדש כשופט של בית המשפט המדינתי במחוז בולטימור. הוא כיהן כשופט ראשי של המחוז השיפוטי השלישי של מרילנד בין השנים 1792 ל-1796. 

בשנת 1798, סני התמודד שוב לקונגרס כרפובליקני. הוא ניצח את הפדרליסט המכהן, ויליאם הינדמן, אך מת לפני שנכנס לתפקידו. 

=== חיים אישיים ===
סני היה נשוי לפרנסס "פאני" ניקולסון (1771–1851) ממשפחת ניקולסון הבולטת ממרילנד.<ref name="DAR1921"></ref> פאני הייתה בתו של קומודור ג'יימס ניקולסון והייתה אחותה של קתרין "קיטי" ניקולסון (אשתו של ויליאם פיו),<ref name="Johnson1990"></ref> האנה ניקולסון (אשתו של אלברט גאלאטין),<ref name="Dungan2010"></ref> ג'יימס ויטר ניקולסון (בעלה של אן גריפין, בת של אייזק גריפין),<ref name="columbia"></ref> מריה ניקולסון (אשתו של ג'ון מונטגומרי),<ref name="McKenney2012"></ref><ref name="Brown2013"></ref> ויהויאדן ניקולסון (אשתו של ג'יימס כריסטי).<ref name="Roosevelt1969"></ref><ref name="Columbia1992"></ref> יחד, ג'ושוע ופאני היו ההורים של:<ref name="Scribner1910"></ref>
* ג'ושוע סני הבן (1793–1854), שנישא לאן אברט (1803–1879), הוריו של השופט הנרי ויליאם סני.

סני מת בביתו ב-20 באוקטובר 1798, ונקבר בחלקה משפחתית בחווה שלו ליד צ'רץ' היל במחוז קווין אן.

== ביוגרפיה ==

== הערות שוליים ==

קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-18
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:נבחרי ציבור שמתו לפני שהושבעו לתפקיד
קטגוריה:אמריקאים שנולדו ב-1756
קטגוריה:אמריקאים שנפטרו ב-1798
סרחיו הררה

סרחיו הררה פירון (בספרדית: Sergio Herrera Pirón; נולד ב-5 ביוני 1993) הוא כדורגלן ספרדי המשחק בעמדת השוער בקבוצת אוסאסונה מהלה ליגה. במהלך 7 העונות שלו במועדון, צבר מעל 180 הופעות.

== קריירה ==
סרחיו הררה פירון נולד ב-5 ביוני 1993, במירנדה דה אברו שבמחוז בורגוס, קסטיליה ולאון.

סיים את לימודיו במערך הנוער של דפורטיבו אלאבס, וערך את הופעת הבכורה שלו בבוגרים כמחליף בקמפיין , בקבוצה.<ref></ref> ב-28 בנובמבר 2012, ערך את הופעת הבכורה שלו בקבוצה הראשונה, במשחק שהסתיים בתבוסה 3–1 על גביע המלך הספרדי מול ברצלונה.<ref></ref>

הררה הופיע רק במשחק אחד נוסף בקבוצה הבוגרת (שהעפילה לסגונדה דיוויזיון, הליגה הספרדית השנייה) לפני שהושאל ללאודיו ב-23 ביולי 2013.<ref></ref> עם שובו, שובץ לאלאבס ב' מהליגה הרביעית.

ב-2 ביולי 2015 חתם באמורבייטה מהליגה השלישית.<ref></ref> ב-22 ביוני של השנה שלאחר מכן, חתם על חוזה של שלוש שנים עם וסקה מהליגה השנייה.<ref></ref>

ב-20 באוגוסט 2016 ערך את הופעת הבכורה המקצועית שלו, כשפתח ושמר על שער נקי בתיקו 0–0 במשחק חוץ מול אלקורקון.<ref></ref>

ב-12 ביולי 2017 חתם על חוזה של ארבע שנים עם אוססונה מלה ליגה, תמורת 300,000 אירו.<ref></ref> הוא בילה את המחצית הראשונה של עונת 2018/2019 בהתמודדות עם פציעה בברך,<ref></ref> ותרם רק לעתים רחוקות לחזרתה של קבוצתו לליגה הראשונה.

== קישורים חיצוניים ==

== הערות שוליים ==

קטגוריה:כדורגלני אוססונה
קטגוריה:כדורגלני וסקה
קטגוריה:כדורגלני דפורטיבו אלאבס
קטגוריה:ילידי 1993
מגדל Vision (בת ים)

מגדל Vision הוא גורד שחקים המשמש למגורים בשכונת פארק הים שבבת ים. בנייתו הסתיימה בשנת 2020 גובהו הוא 138 מטרים ו-41 קומות.

הוא אחד ממגדלי המגורים הגבוהים בבת ים.

== הבניין == 
המגדל החל להיבנות ב-2016 ותמה בנייתו ב-2022, גובהו של המגדל מתנשא לגובה של 138 מטרים ו-41 קומות ובעל 142 יחידות דיור, המגדל שוכן 500 מטר ממזרח לרצועת החוף של בת ים.

בסמוך למגדל נמצאים מגדל לייטהאוס ומגדל עדן.

== ראו גם ==
* גורדי שחקים בישראל
* מגדל לייטהאוס
* מגדל עדן

Vision
תמר (בת אבשלום)

תָּמָר הייתה בתו של אבשלום ואחותם של שלושה בנים ששמם לא ידוע.<ref name=":0"></ref> היא מתוארת כיפה מאוד.<ref name=":0" />

== הקושיה על בניו ובתו של אבשלום ==
בפרק י"ח, אבשלום אומר: .<ref></ref> התשובה לכך היא כנראה שבניו ובנותיו מתו בחייו.<ref>להרחבה ראו: </ref>

== ראו גם ==

== קישורים חיצוניים ==

== הערות שוליים ==

קטגוריה:אישים בספר שמואל
קטגוריה:יהודי המאה העשירית לפנה"ס
ויליאם הינדמן

ויליאם הינדמן (באנגלית: William Hindman; 1 באפריל 1743 – 19 בינואר 1822) היה עורך דין ומדינאי אמריקאי ממחוז טלבוט, מרילנד. הוא ייצג את מרילנד בקונגרס הקונטיננטלי, ובקונגרס הפדרלי גם כחבר בית הנבחרים מהמחוזות השני והשביעי וגם כסנאטור אמריקאי.

== ביוגרפיה ==
ויליאם הינדמן נולד ב-1 באפריל 1743 במחוז דורצ'סטר בפרובינציית מרילנד, והיה בנם השני של ג'ייקוב הינדמן (1713–1766) ומרי טריפ הינדמן (נפטרה ב-1782). ג'ייקוב היה בעל מטעים ממחוז טלבוט ששימש שריף של מחוז טלבוט מ-1745 עד 1748, וכחבר באספה הקולוניאלית. ויליאם למד משפטים באכסניות המשפט בלונדון, וחזר למרילנד ב-1765. הוא התקבל ללשכת עורכי הדין, ועסק בעריכת דין במחוז טלבוט.

מ-1775 ו-1777 שירת הינדמן בממשלה המהפכנית של מרילנד, כגזבר המדינה לחוף המזרחי. הוא התפטר מתפקיד זה כשנבחר לסנאט של המדינה ב-1777. הוא נבחר מחדש כמה פעמים, וכיהן עד 1784. מרילנד שלחה אותו כציר לקונגרס הקונטיננטלי בשנים 1785 ו-1786.

הינדמן חזר למרילנד וכיהן במועצה המבצעת של המושל מ-1789 עד 1792. בשנת 1792 החזירו אותו הבוחרים לסנאט של המדינה, אך מאוחר יותר באותה שנה הוא נבחר לבית הנבחרים של ארצות הברית לאחר התפטרותו של ג'ושוע סני. הוא שירת בקונגרס מ-1793 עד 1799, כאשר חזר למטע שלו, למרות שכיהן בבית הנבחרים של המדינה ב-1799 וב-1800. בבית הנבחרים האמריקני, הוא היה אחד מתשעה נציגים שהצביעו נגד התיקון ה-11 לחוקת ארצות הברית. <ref></ref>

בשנת 1800 התפטר הסנאטור האמריקני של מרילנד, ג'יימס לויד, והינדמן נבחר לסיים את כהונתו. הוא כיהן בסנאט של ארצות הברית מדצמבר 1800 עד נובמבר 1801. בסנאט הוא היה מיושר עם הפדרליסטים. הוא סירב להתמודד לבחירה מחדש.

הינדמן מת ב-19 בינואר 1822 בבולטימור, מרילנד, ונקבר בית הקברות של סנט פול בעיר.

== הערות שוליים ==

קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית ממרילנד
קטגוריה:אמריקאים שנולדו ב-1743
קטגוריה:אמריקאים שנפטרו ב-1822
סויוז (משגר לוויינים)

סויוז היה משגר רב־שלבי בעלי מנוע דלק נוזלי, אשר שימשה את ברית המועצות לשיגור חלליות סויוז. כל השיגורים בוצעו מקוסמודרום בייקונור וקוסמודרום פלסצק. המשגר פותח על בסיס משגר "ווסחוד (משגר)" והיה גרסה ראשונה של סדרת משגרים חדשה.

השיגורים בוצעו עד לשנת 1970 כאשר התחילו לשגר משגרים מאותה סדרה אך בגרסה מתקדמת.

==פיתוח==
כאשר בOKB-1 החל תכנון חללית מאוישת חדשה מדגם "סויוז" הכוונה הייתה שמשקל כולל תהיה כ-5.8 טון ולשיגור תתאים משגר קיים מדגם "ווסחוד (משגר)". בתהחך הפיתוח התברר שמקשל כולל של החללית חדשה תהיה ע-8 טון ולא ניתן להתאים משגר "ווסחוד" למשיה חדשה גם ע"י שדרוגו. בהתאם לכך הוחלט לפתח משגר חדש שאחיות כוללת על הפיתוח הייתה על סניף קויבישב של המשרד שבמהשך התפתח למשרד תכנון ובנייה עצמאי "מרכז הטילים והחלל פרוגרס".

השיגור הראשון בוצע ב-28 בנובמבר 1966 מכן שיגור מס' 31 בקוסמודרום בייקונור. בסך הכול בוצוע 8 שיגורים של דגם לא מאויש של חללית "סויוז". בנוסף לכך בוצוע 24 שיגורים של חללית מאוישת. כל השיגורים בוצעו מקוסמודרום בייקונור מכן שיגור 31 או מכן שיגור 1.

האורך הכולל של המשגר הוא כ-50.7 מ' ותלוי במשקל במטען שמשוגר לחלל. השלב הראשון כולל 4 יחידות - בלוק D, B, C, ו-E. הם מורכבים סביב היחידה המרכזית שמהווה שלב שני של המשגר - בלוק A. בנוסף קיים שלב שלישי - בלוק F. המשגר יכול להביא למסלול סביב כדור הארץ מטען במשקל עד 7.1 טון. מנועים שנוצלו לטובת המשגר היו מנועים של טיל בליסטי R-7 והשלב השלישי היה זהה למשגר "ווסחוד". 

על בסיס הדגם הבסיסי בהמשך פותחו דגמים אחרים של הסדרה.

== קישורים חיצוניים ==

* [https://space.skyrocket.de/doc_lau_det/soyuz.htm רשימת שיגורים]
* [http://www.astronautix.com/s/soyuz11a511.html נתוני המשגר]
* [https://www.samspace.ru/upload/iblock/ed6/samarskie_stupeni.pdf תיאור המשגר (החל מדף 79)] 

קטגוריה:משגרים סובייטיים
קטגוריה:תוכנית סויוז
קטגוריה:ברית המועצות: המצאות
Live in Chile (1993-2017)

[[ג'יימס הטפילד בהופעת מטאליקה במועדון הסוסים של סנטיאגו דה צ'ילה, סנטיאגו דה צ'ילה, צ'ילה ב-26 בינואר 2010]]
Live in Chile (1993-2017) הוא אלבום ההופעה התשיעי של להקת הת'ראש מטאל האמריקאית מטאליקה, אשר יצא לאור ב-15 באפריל 2020. אלבום זה מכיל שירים של הלהקה שבוצעו בהופעותיה השונות שהתקיימו בשנים 1993 עד 2017 בצ'ילה (4 במאי 1993, 12 במאי 1999, 26 בינואר 2010, 27 במרץ 2014 ו-1 באפריל 2017).<ref></ref> אלבום זה מהווה לחלק הראשון בטרילוגיית אלבומי הופעות שהוקלטו במדינות אמריקה הדרומית, כאשר השני (Live in Argentina (1993 – 2017)) יצא לאור ב-17 באפריל, בעוד שהשלישי (Live in Brazil (1993 – 2017)) יצא לאור ב-19 באפריל.<ref></ref>

== רשימת השמעה ==

== משתתפים ==
* ג'יימס הטפילד - זמרה, גיטרת קצב
* קירק האמט - גיטרה מובילה, קולות רקע
* לארס אולריך - תופים
* ג'ייסון ניוסטד - בס, קולות רקע (ברצועות 6-7, 11-12)
* רוברט טרוחיו - בס, קולות רקע (ברצועות 1-5, 8-10, 13-18)

== הערות שוליים ==

קטגוריה:אלבומי הופעה מ-2020
קטגוריה:אלבומי מטאליקה
קטגוריה:אלבומי הופעה באנגלית
קטגוריה:אלבומי ת'ראש מטאל
10 חודשים

10 חודשים (באנגלית: Ten Months) הוא סרט קולנוע ישראלי בבימויו של עידן הובל, אשר יצא לאקרנים בספטמבר 2024. במרכז העלילה סיפורה של מרב, שאחרי שנים של ניסיונות כושלים חווה היריון מדומה שמביא רגעי אושר אך עלול להידרדר להזיה מסוכנת.

== עלילה ==
הסרט הוא דרמה קומית שבמרכזו סיפורה של מרב, אישה בשנות ה-40 לחייה. לאחר שנים של טיפולי פוריות וניסיונות כושלים להיכנס להיריון מרב מצליחה. ההיריון לו ציפתה כל כך הרבה שנים הגיע, היא מרגישה את תנועות העובר ברחם וחווה את ההשלכות הנוספות על גופה, בין היתר עלייה במשקל ועוד. למרות כל זאת, בדיקת האולטרסאונד הראשונה מראה שבעצם אין עובר ברחמה והיא חווה היריון מדומה. מרב נצמדת לחוויית ההיריון המדומה ומסרבת להרפות. ככל שהחודשים מתקדמים היא מסתכת סביב הסיפור שבנתה שמבוסס בעצם על אשליה בלבד. הסביבה החברתית הקרובה שלה מנסה לתמוך ומרב לכאורה לראשונה מאושרת. אך עם התקדמות החודשים האילוזיה הופכת למצב נפשי מסוכן עם סיבוכים בעיתיים.<ref></ref>

== הפקה ==
את התסריט כתב עידן הובל שגם ביים את הסרט. צילום: דויד סטרז’מייסטר. הסרט בהפקת עידן הובל, גל הרבון וחברת טרסנפקס, בתמיכת קרן יהושע רבינוביץ לאמנויות תל אביב וקרן גשר לקולנוע רב תרבותי.<ref></ref> הקרנת הבכורה נקבעה ל-5 בספטמבר 2024.<ref></ref>

== שחקנים ודמויות ==
{| class="wikitable"
!שם השחקן/ית
!שם הדמות
!אודות הדמות
|-
|שירי גדני
|מרב
|דמות ראשית
|-
|עידית טפרסון
|
|
|-
|תום חגי
|
|בן הזוג של מרב
|-
|אלישבע וייל
|
|
|-
|אילנית בן-יעקב
|
|
|}

== קישורים חיצוניים ==
* [https://www.youtube.com/watch?v=pAZnNOdNrAs&t=2s קדימון הסרט], יוטיוב

== הערות שוליים ==

קטגוריה:סרטים ישראליים
קטגוריה:סרטי דרמה ישראליים
קטגוריה:סרטים ישראליים משנת 2024
קטגוריה:סרטים בעברית
נייג'ל דה ברוס

נייג'ל דה ברוס (באנגלית: Nigel de Brus; 1279 בערך – ספטמבר 1306) היה אחיו הצעיר של רוברט דה ברוס (רוברט הראשון, מלך סקוטלנד). הוצא להורג בתלייה, גרירה וביתור על ידי כוחותיו של אדוארד הראשון, מלך אנגליה.

==ביוגרפיה==
הוא נולד במחוז שבממלכת סקוטלנד. הוא תמך באחיו הגדול במאבקו על הכתר הסקוטי ולחם ב.

ב-1306 נתפס על ידי כוחות אנגליים ב, שם הוא וחיל המצב שלו הרחיקו את כוחותיו של אדוארד שחיפשו אחר אשתו של רוברט דה ברוס אליזבת , בתו מרג'ורי , אחיותיו מרי וכריסטינה ואיזבלה מקדאף, הרוזנת מביוקאן. פעולותיו של דה ברוס וחיל המצב שלו אפשרו לנשים להימלט, על אף שהן נתפסו במהרה והוסגרו לאנגליה על ידי .

לאחר לכידתו הוצא להורג באשמת בגידה חמורה על ידי תלייה, גרירה וביתור בספטמבר 1306 בבריק על הטוויד.

==הערות שוליים==

קטגוריה:ילידי 1279
קטגוריה:נפטרים ב-1306
קטגוריה:בית ברוס
כבוד הציבור

כבוד הציבור הוא מושג בהלכה הקובע כללי התנהגות הנובעים מהקפדה על יחס של הערכה כלפי רבים. במקומות מסוימים מכונה הנהגה זו אימת ציבור או כבוד רבים. יש ראשונים שקישרו למושג זה את המושג טורח ציבור.
==פרטי הלכה== 
===התנאים למינוי שליח ציבור===
כמה מהדרישות ההלכתיות במינוי שליח ציבור נובעות מכבוד הציבור, למשל:
* אדם שלא נתמלא זקנו אינו כשיר להתמנות לשליח ציבור קבוע, הרמב"ם הסביר שהטעם הוא מפני כבוד הציבור.
* אדם שבגדיו קרועים, המכונה בשל כך "פוחח", אינו יכול להיות שליח ציבור.
===שאלת שלום באבל===
כחלק מהלכות האבלות, האבל אסור לשאול בשלום אחרים בשלושת הימים הראשונים של האבלות. כיוצא מן הכלל, כאשר באו רבים לנחם אותו, מותר לו לברך אותם "לכו לבתיכם לשלום" משום כבוד רבים.

===פני הכוהנים לציבור בברכת כוהנים===
בזמן ברכת כהנים פניהם של הכהנים כפי הציבור, ואחוריהם כלפי ארון הקודש. בתלמוד למד מכאן רבי יצחק שהטעם הוא אימת הציבור, ומכאן גודל החומרה של "אימת ציבור":

===קריאה בספר תורה===
קריאת התורה נעשית בספר תורה שלם ולא בספר המכיל רק חומש אחד מתוך חמשה חומשי תורה, גם כשהוא כתוב על קלף כשר, שאף על פי שמותר לכתוב חומשים ואף יש בהם קדושת כתבי הקודש (אם נכתבו כדיני סת"ם) אין לקרוא בחומשים את קריאת התורה בבית הכנסת במקום בספר תורה שלם, מפני כבוד הציבור. בעל הלבוש מסביר שזהו בזיון לציבור שאין להם ספר תורה שלם. יש הסוברים שאם הציבור רוצה למחול על כבודו ולקרות בחומשים כשרים כשאין ספר תורה, הוא רשאי לעשות כן, ויש האוסרים.

==ראו גם==
* טורח ציבור
==קישורים חיצוניים==
* הרב פנחס דורון, [https://www.hidabroot.org/article/1817 כבוד הציבור], באתר הידברות

==הערות שוליים==

קטגוריה:כבוד בהלכה
קטגוריה:כללים ועקרונות בהלכה
אבי נשר: מילים להחלפה

אבי נשר: מילים להחלפה הוא סרט תיעודי ישראלי משנת 2024, בבימויו של יאיר רוה. הסרט מתחקה אחר דרכו הקולנועית של אבי נשר, מתחיל במלחמת יום כיפור 1973 ומסתיים בסוכות, 1 באוקטובר 2023.

== תוכן הסרט ==
כשהיה רק בן 24, ביים אבי נשר את אחד הסרטים המצליחים והחשובים ביותר בקולנוע הישראלי – "הלהקה". כיובל שנים וכ-20 סרטים משמעותיים מאוחר יותר, בסרט זה אבי נשר עצמו יושב לפני המצלמה<ref></ref>. החל מסרטו הראשון כבמאי, הלהקה ועד הסרט תמונת הניצחון, הסרט התיעודי אבי נשר: מילים להחלפה, מבוסס על עשרות שעות של ראיונות במטרה לסקור את העשייה הקולנועית של נשר ולנתח מה עומד מאחורי היצירה ומסלול החיים שלו. הסרט סוקר את חייו האישיים במקביל לסרטיו וסיפורה של המדינה<ref></ref> שבה התחיל לביים בגיל 24 ובה הוא ממשיך ליצור גם בגיל 71. "אבי נשר: מילים להחלפה" הוא סרט על ניצחונות ואתגרים, על הישגים ושברון לב<ref></ref>.

שני מבקרי קולנוע מופיעים בסרט: יאיר רוה עצמו, ואבנר שביט, שמדבר על חוויה אישית ולא מנתח את סרטי נשר. גם חוקרי הקולנוע נחמן אינגבר ושמוליק דובדבני מופיעים בסרט וביתו של נשר תום נשר שהיא עצמה במאית<ref></ref>.

== הפקה ==
הסרט פתח את פסטיבל דוקאביב 2024<ref></ref>. התסריט נכתב על ידי יאיר רוה שגם ביים את הסרט. הסרט בהפקת משה אדרי, דודי זילבר, מפיקה אחראית: שרון טוביאס סברלו.

== קישורים חיצוניים ==
* [https://docutext.nli.org.il/movies/nesher עמוד הסרט] באתר פסטיבל דוקוטקסט
* [https://israelfilmacademy.co.il/?item=334792&section=2298 עמוד הסרט] באתר האקדמיה הישראלית לקולנוע וטלוויזיה

== הערות שוליים ==

קטגוריה:סרטים תיעודיים
קטגוריה:סרטים תיעודיים ישראליים
קטגוריה:סרטים ישראליים משנת 2024
קטגוריה:סרטי 2024
קטגוריה:אבי נשר
נפש בריאה בגוף בריא

השימוש בביטוי "נפש בריאה בגוף בריא" על כריכת ספר בנושא אומנויות לחימה
נפש בריאה בגוף בריא, בלטינית Mens sana in corpore sano, הוא ביטוי שמקורו בקובץ הפואמות הסאטיריות "הסאטירות" של המשורר והסאטיריקן הרומאי יובנאליס, שפעל בין השנים 110 - 130 לספירה.

ביצירה זאת, מותח יובנאליס ביקורת חריפה על השחיתות, העוולות והאיוולת של החברה העירונית בת זמנו.<ref></ref> בסאטירה י, שכותרתה "הבלותן וסכלותן של משאלות האדם", טען המשורר כי בני אדם אינם רואים ראייה מפוכחת מה טוב ומה רע להם. הם מתפללים לרהיטות דיבור, לכוח פיזי, ובייחוד לעושר, אך כל אלה יכולים להביא עליהם פורענות דווקא.<ref></ref> לדעתו עליהם להתפלל ל"נפש בריאה בגוף בריא, לרוח חזקה משוחררת מאימת המוות" (בלטינית: orandum est ut sit mens sana in corpore sano, fortem posce animum mortis terrore carentem). <ref></ref>

הביטוי קיבל משמעויות ושימושים שונים נוספים ככל שגבר העניין ביחסי הגומלין בין גוף לנפש. הוא נמצא בשימוש נרחב בהקשרים ספורטיביים, רפואיים וחינוכיים, כדי לבטא את התפיסה שפעילות גופנית היא חלק חשוב או חיוני ברווחה הנפשית והפסיכולוגית, ובאותה מידה הבריאות הגופנית מושפעת רבות מהבריאות הנפשית.
== קישורים חיצוניים ==
* 
== הערות שוליים ==

קטגוריה:בריאות
קטגוריה:מילים וביטויים בלטינית
חילוץ פרחאן קאדי

חילוץ פרחאן קאדי היה מבצע צבאי של שירות הביטחון הכללי בשילוב צה"ל במהלך הלחימה ברצועת עזה במלחמת חרבות ברזל בו חולץ תושב רהט קאיד פרחאן אל-קאדי (ערבית: قائد فرحان القاضي) ב-27 באוגוסט 2024 משבי חמאס ברצועת עזה והושב לישראל, לאחר ששהה בשבי 326 ימים מאז שנחטף לרצועה ב 7 באוקטובר 2023 (כ"ב תשרי תשפ"ד).

== החטיפה ==

במהלך מתקפת הפתע על ישראל, נחטפו לרצועת עזה משטח ישראל 251 אנשים חיים וגופות. רוב החטופים היו אזרחים שנחטפו ללא כל אבחנה של גיל, מין או מוצא. פרחאן קאדי, בדואי ישראלי בן 53 מרהט, נשוי ואב ל-11, עבד כשומר בבית אריזה בקיבוץ מגן. במהלך המתקפה, עבד קאדי בבית האריזה ונחטף ממקום עבודתו.<ref></ref>

== החילוץ ==
קאדי יורד ממסוק חילוץ בליווי כוחות הביטחון
ב-27 באוגוסט 2024 התבצע מבצע משולב של כוחות ביטחון ישראליים: היחידה המבצעית של השב"כ ויחידות צה"ל שייטת 13, יהל"ם וחטיבה 401, תחת פיקוד אוגדה 162. פרחאן קאדי הוחזק במנהרה בדרום רצועת עזה, כשהוא נמצא לבדו, וחולץ ללא חילופי אש. הוא נמצא במהלך סריקת מנהרות על ידי הכוחות. לא היה מודיעין מדויק על הימצאותו במקום, אבל היה מידע שיש סיכוי להימצאות חטופים באזורי הסריקה. לאחר החילוץ והטסתו לשטחי ישראל על ידי יחידת הניוד 444, הוא אושפז בבית החולים סורוקה.

לאחר שחרורו, קאדי דיווח על כך שהיה עד למותו של חטוף נוסף, בשם אריה זלמנוביץ'. הוא הוחזק חלק גדול מהזמן בחושך וסבל מתת-תזונה. לטענתו, עובדת היותו מוסלמי דובר ערבית לא סייעה לו. הוא ננטש לבד על ידי אנשי חמאס תקופה קצרה לפני שנמצא על ידי הכוחות הישראליים.

== ראו גם ==
* מבצע ראשית האור
* מבצע יד זהב
* מבצע ארנון

== קישורים חיצוניים ==

* – הודעת דובר צה"ל על חילוץ פרחאן קאדי
* 

==הערות שוליים==

קטגוריה:מבצעים לחילוץ בני ערובה ישראלים
קטגוריה:צה"ל: מבצעים ברצועת עזה
קטגוריה:מלחמת חרבות ברזל: קרבות
קטגוריה:החטיפה לרצועת עזה במלחמת חרבות ברזל
קטגוריה:רפיח: קרבות